Иван Вазов
Войник

chitanka.info

Войник във отпуск из долът

с мома приказва хубавица —

деца на тоз планински кът:

той — млад орел, тя — гургувица.

Какво й разправя мил герой?

За свойта ли любов гореща,

или за някой страшен бой,

де ад и смърт имал насреща?

Той маха силно със ръце,

тя руменей и се вълнува…

Внезапно с пламнало лице

сграбчи я той и зацалува.

Юначе, гълтай радостта,

дор младо сърце в гърди гука:

ти там прегръщал бе смъртта —

прегръщай пък живота тука.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.